Dida kuului Brasilian maajoukkueeseen Atlantan olympialaisissa vuonna 1996 Brasilian voittaessa pronssia. Dida kuului myös Brasilian kokoonpanoon, kun Brasilia voitti maailmanmestaruuden vuoden 2002 MM-kisoissa, mutta hän ei pelannut turnauksessa yhtään ottelua. Vuoden 2006 MM-kisoissa Dida oli Brasilian ykkösmaalivahti. Vuoden 2006 MM-kisojen jälkeen Dida ilmoitti lopettavansa maajoukkueuransa. Dida on pelannut yhteensä 91 maaottelua.